CELEX: 52012PC0024
Language: mt
Date: 2012-01-30
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba għal deroga tad-WTO fuq il-preferenzi kummerċjali awtonomi addizzjonali mogħtija mill-Unjoni Ewropea lill-Pakistan

|
			
		
		
		52012PC0024
		
			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed mill-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ fir-rigward tat-talba għal deroga tad-WTO fuq il-preferenzi kummerċjali awtonomi addizzjonali mogħtija mill-Unjoni Ewropea lill-Pakistan /* COM/2012/024 final - 2012/0008 (NLE) */
			
				
		
		
			
			   	MEMORANDUM TA’ SPJEGAZZJONI
1.           GĦAN
TAL-PROPOSTA
L-għan ta’ din il-proposta huwa li
tiġi stabbilita l-pożizzjoni li għandha tittieħed
mill-Unjoni Ewropea fil-Kunsill Ġenerali tal-Organizzazzjoni Dinjija
tal-Kummerċ (WTO) fir-rigward tat-talba għal deroga tad-WTO fuq
il-preferenzi kummerċjali awtonomi addizzjonali mogħtija mill-Unjoni
Ewropea lill-Pakistan biex b’hekk l-Unjoni Ewropea tkun tista’ tissieħeb
mal-kunsens dwar l-adozzjoni ta’ din it-talba għal deroga. 
Fl-14 ta’ Ottubru 2010,
il-Kummissjoni adottat proposta għal Regolament tal-Parlament Ewropew u
tal-Kunsill li jintroduċi preferenzi kummerċjali awtonomi ta’
emerġenza għall-Pakistan, biex b’hekk tintlaqa’ l-istedina
tal-Kunsill Ewropew tas-16 ta’ Settembru 2010 wara l-għarar
devastanti u mingħajr preċedent li kien hemm fil-Pakistan.
Id-diskussjonijiet dwar din il-proposta fil-Parlament u fil-Kunsill.se jkomplu
dalwaqt. 
Sabiex l-UE tkun tista’ tipprovdi trattament
preferenzjali għall-importazzjonijiet li joriġinaw mill-Pakistan
mingħajr ma tkun meħtieġa testendi l-istess trattament
preferenzjali għal prodotti simili ta’ xi Membru ieħor tad-WTO,
ingħatat deroga mid-WTO, li tissospendi temporanjament ċerti impenji
tad-WTO li kieku kienu jkunu applikabbli. Fit-18 ta’ Novembru 2010,
l-UE ppreżentat lid-WTO talba għal deroga mid-dispożizzjonijiet
ta' GATT 1994 l-Artikolu I:1 u l-Artikolu XIII, safejn hu possibbli
(fid-dokument G/C/W/640) u fis-26 ta' Ottubru 2011, talba
riveduta għal deroga (fid-dokument G/C/W/640.Rev1). Billi
d-diskussjonijiet bilaterali dwar din it-talba għal deroga għadhom
għaddejjin ma' xi Membri tad-WTO, se titressaq talba riveduta għal
deroga fi żmien xieraq. 
2.           IL-BAŻI
ĠURIDIKA TAL-PROPOSTA
L-Artikolu 218(9) tat-Trattat dwar
il-funzjonament tal-Unjoni Ewropea (TFUE) jistipula li meta jkun
meħtieġ li tittieħed deċiżjoni li jkollha effett
legali f'entità li ġiet stabbilita permezz ta’ ftehim internazzjonali,
il-Kunsill, fuq proposta mill-Kummissjoni jew ir-Rappreżentant Għoli
tal-Unjoni għall-Affarijiet Barranin u l-Politika ta' Sigurtà, għandu
jadotta deċiżjoni li tistabbilixxi l-pożizzjoni li għandha
tiġi adottata f'isem l-Unjoni. L-għoti ta' deroga fuq il-preferenzi
kummerċjali awtonomi addizzjonali mogħtija mill-Unjoni Ewropea
lill-Pakistan taqa’ taħt din id-dispożizzjoni billi d-deċiżjoni
hija meħuda f'entità stabbilita minn ftehim internazzjonali (il-Kunsill
Ġenerali tad-WTO jew il-Konferenza Ministerjali) li taffettwa d-drittijiet
u l-obbligi tal-UE.
2012/0008 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li
għandha tittieħed mill-Unjoni Ewropea fil-Kunsill Ġenerali
tal-Organizzazzjoni Dinjija tal-Kummerċ fir-rigward tat-talba għal
deroga tad-WTO fuq il-preferenzi kummerċjali awtonomi addizzjonali
mogħtija mill-Unjoni Ewropea lill-Pakistan
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel subparagrafu
tal-Artikolu 207(4), flimkien mal-Artikolu 218(9) tiegħu, 
Wara li kkunsidra l-proposta li saret mill-Kummissjoni
Ewropea,
Billi:
(1)              
L-Unjoni Ewropea attwalment qiegħda
fil-proċess li tadotta leġiżlazzjoni biex tagħti preferenzi
kummerċjali awtonomi addizzjonali lill-Pakistan. Fin-nuqqas ta’ deroga
mill-obbligi tal-Unjoni Ewropea skont il-paragrafu 1 tal-Artikolu I
tal-Ftehim Ġenerali dwar it-Tariffi u l-Kummerċ tal-1994 (GATT 1994)
u l-Artikolu XIII GATT 1994, safejn hu possibbli, ikun jeħtieġ
li t-trattament ipprovdut mill-preferenzi kummerċjali awtonomi
addizzjonali jiġi estiż għall-Membri l-oħra kollha tal-Organizzazzjoni
Dinjija tal-Kummerċ (WTO). Għaldaqstant huwa xieraq li tintalab
deroga mill-paragrafu 1 tal-Artikolu I GATT 1994 u
l-Artikolu XIII GATT 1994, safejn hu possibbli, skont il-paragrafu 3
tal-Artikolu IX tal-Ftehim Marrakesh li jistabbilixxi l-Organizzazzjoni
Dinjija tal-Kummerċ.
(2)              
Inizjalment l-Unjoni Ewropea ressqet talba
bħal din fit-18 ta’ Novembru 2010, li sussegwentament
ġiet riveduta fis-26 ta’ Ottubru 2011 u li l-Kunsill
Ġenerali tad-WTO għandu jiddistukiha.
(3)              
Għaldaqstant, huwa xieraq li tiġi
stabbilita pożizzjoni meħuda mill-Unjoni Ewropea fil-Kunsill
Ġenerali tad-WTO dwar din it-talba, 
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kunsill Ġenerali
tal-Organizzazzjoni Dinjija tal-Kummerċ hija li tapprova d-deroga tad-WTO
fuq preferenzi kummerċjali awtonomi addizzjonali mogħtija mill-Unjoni
Ewropea lill-Pakistan 
Din il-pożizzjoni għandha tiġi
espressa mill-Kummissjoni. 
Artikolu 2
Din id-Deċiżjoni għandha
tidħol fis-seħħ dakinhar tal-adozzjoni tagħha.
Magħmul fi Brussell, 30.1.2012
                                                                       Għall-Kunsill
                                                                       Il-President